Buenos Airių metropolinė katedra

Buenos Airių Švč. Trejybės metropolinė katedra (isp. Catedral Metropolitana de la Santísima Trinidad de Buenos Aires) – svarbiausia Argentinos sostinės Buenos Airių katalikų bažnyčia, Buenos Airių arkivyskupijos katedra. Yra miesto istoriniame centre, San Nikolaso kvartale, šalia Plaza de Mayo aikštės, Rivadavijos ir San Martino gatvių sankryžoje. Dabartinė katedra neoklasicistinio stiliaus. Projekto autorius -italų architektas Antonio Masella. Pradėta statyti 1753 m., tačiau nebaigta. Nauji statybos darbai pradėti 1802 m. valdant Bernardinui Rivadavijai. Katedra kurta pagal prancūzų architektų Catelin ir Benoit planus. 1827 m. darbai baigti. Šalia katedros yra mauzoliejus su Chosė de San Martino palaikais. Iki katedros atsiradimo jos vietoje jau seniau stovėjo keletas bažnyčių: pirmoji pastatyta 1593 m., bet netukus sugriauta. Antroji bažnyčia stovėjo 1608–1616 m. Vėliau buvo pastatyta medinė bažnyčia, tačiau ir ši stovėjo neilgai. Vėliau pastatyta dar viena bažnyčia, tačiau 1752 m. sugriuvo. Šaltiniai